প্রচলিত কার্বন ফাইবার বাইসাইকেলগুলো বানাতে কর্মীদেরকে হাতে বানানো একটি ছাঁচের চারপাশে রেজিন দিয়ে কার্বন ফাইবারের একাধিক স্তর বানাতে হয়। তারপর ওই ফ্রেম একটি চুল্লীতে গরম করা হলে রেজিনগুলো গলে যায় আর কার্বন ফাইবার স্তরগুলো একত্র হয়ে ফ্রেমের আকার ধারণ করে। এই প্রক্রিয়া ব্যয়বহুল। অ্যারেভো’র প্রযুক্তিতে একটি রোবোটিক আর্মের উপর থাকা আলাদা করা যায় এমন একটি ‘মাথা’ লাগানো থাকে, এর মাধ্যমেই বাইসাইকেলটির ত্রিমাত্রিক ফ্রেইম বানানো হয়। পুরোটাই হয় একটি ধাপে।এই প্রক্রিয়ায় কোনো মানুষের কাজের দরকার পড়ে না। এর ফলে অ্যারেভো তিনশ’ ডলার খরচেই একটি থ্রিডি বাইসাইকেল বানাতে পারে। অ্যারেভো প্রধান মিলার বলেন, এশিয়ায় একটি বাইসাইকেল বানাতে যে খরচ হয় আমরা ঠিক ওই পথে আছি। এর কারণ হচ্ছে এখানে শ্রমিকের খরচ একদমই কম।